Všeobecne záväzné nariadenie mesta Stará Turá

 č. 9/2017 - Nar.

o miestnom poplatku za komunálne odpady a drobné stavebné odpady.

Mestské zastupiteľstvo Stará Turá na svojom zasadnutí dňa 14.12.2017 uznesením

č. 26 – XXXIII/2017 schválilo 3/5 väčšinou hlasov prítomných poslancov toto všeobecne záväzné nariadenie vydané v súlade s § 4 ods.3 písm. c), § 6 ods. 1 a §11 ods.4 písm. d), e) a g) zákona SNR č. 369/1990 Zb. o obecnom zriadení v znení neskorších predpisov a v súlade s § 2 odsek 2 a § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ( ďalej len z. č. 582/2004 Z. z.)

 § 1

 Predmet úpravy VZN

1. Toto všeobecne záväzné nariadenie upravuje:
2. stanovenie sadzieb poplatku v nadväznosti na zavedený zber odpadu
3. určenie spôsobu vyrubenia poplatku a  platenia poplatku
4. stanovenie podmienok pre vrátenie, zníženie a odpustenie poplatku
5. Správu poplatku vykonáva mesto Stará Turá (ďalej len správca poplatku)

Pre účely tohto VZN zdaňovacím obdobím sa rozumie kalendárny rok.

§ 2

Sadzba poplatku

Mesto určuje sadzbu poplatku:

1. 0,059 za osobu a kalendárny deň v zmysle § 78 ods.1písm. b) z.č.582/2004 Z. z.) - *( t.j. 21,50 € za* *osobu a rok zaokrúhlené na 1 desatinné miesto nadol*)
2. 0,0545 za 1 kg odpadu za drobný stavebný odpad bez obsahu škodlivín v zmysle § 78 ods. 1 písm. b) z.č.582/2004 Z. z.
3. množstvový zber v zmysle zákona § 78 ods.1 písm. a), § 78 ods. 4 z. č. 582/2004 Z. z. pre právnické osoby a fyzické osoby – podnikateľ nasledovne:

Objem zbernej Frekvencia odvozov Sadzba poplatku Nádoba/rok

 nádoby v litroch €/ liter zaokrúhlené na celé

 euro

 110 1 x týždenne 0,0247 141,00

 110 2 x týždenne 0,0247 282,00

 110 1 x za 2 týždne 0,0247 70,00

 110 1 x za 3 týždne 0,0247 46,00

 1100 1 x týždenne 0,01107 633,00

1. 2 x týždenne 0,01107 1266,00

§ 3

Určenie poplatku

1. Správca poplatku určuje poplatok v zmysle § 79 ods. 2 písm. a) z. č. 582/2004 Z. z. ako súčin sadzby poplatku a počtu kalendárnych dní v  zdaňovacom období, počas ktorých má alebo bude mať fyzická osoba podľa § 77 ods. 2 písm. a) z. č. 582/2004 Z.z. v obci trvalý pobyt, prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha
2. Správca poplatku určuje poplatok pre fyzickú osobu, právnickú osobu a fyzickú osobu – podnikateľ v zmysle § 78 ods. 1 písm. c) z. č. 582/2004 Z. z. ako súčin hmotnosti drobného stavebného odpadu odovzdaného v zbernom dvore a sadzby poplatku za drobný stavebný odpad bez obsahu škodlivín.
3. Správca poplatku určuje pri množstvovom zbere poplatok v zmysle § 79 ods.1 z.č.582/2004 Z. z. ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a drobných stavebných odpadov.

§ 4

Oznamovacia povinnosť

Každý poplatník je povinný zapojiť sa do systému zberu komunálneho odpadu a splniť si do 30 dní oznamovaciu povinnosť vyplývajúcu z § 80 z. č. 582/2004 Z. z. v nasledovných prípadoch:

* pri vzniku poplatkovej povinnosti
* pri zmenách skutočností rozhodujúcich na vyrubenie poplatku
* pri zániku poplatkovej povinnosti
* ak požaduje zníženie alebo odpustenie poplatku predložiť aj doklady, ktoré odôvodňujú zníženie alebo odpustenie poplatku

( Tlačivá sú k dispozícií na ekonomickom oddelení na mestskom úrade Stará Turá a na stránke mesta [www.staratura.sk](http://www.staratura.sk), tlačivá žiadostí a podaní, ekonomické oddelenie).

§ 5

Vyrubenie poplatku a splatnosť

1. Správca poplatku vyrubí každoročne poplatok za komunálny odpad rozhodnutím na celé zdaňovacie obdobie.

Ak vznikne poplatková povinnosť v priebehu zdaňovacieho obdobia , mesto vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.

Ak poplatníkov žijúcich v spoločnej domácnosti zastupuje jeden z nich, mesto vyrubí poplatok rozhodnutím v celkovej sume tomuto zástupcovi .

Vyrubený poplatok je splatný v 2 splátkach:

1. splátka do 15 dní odo dňa nadobudnutia právoplatnosti rozhodnutia,

2. splátka do 30.9. príslušného zdaňovacieho obdobia,

poplatok môže byť zaplatený aj naraz, najneskôr v lehote splatnosti prvej splátky.

1. Drobný stavebný odpad bez obsahu škodlivín platí fyzická osoba, právnická osoba,

 fyzická osoba - podnikateľ v hotovosti po odovzdaní drobného stavebného odpadu

 na zbernom dvore na základe vážnych lístkov.

1. Poplatok pre poplatníka podľa § 2 ods. 3 VZN sa uhrádza na základe oznámenia.

Poplatok vypočítaný správcom je splatný do 15 dní odo dňa doručenia, ak v doklade

nebude uvedené inak.

Poplatok je možné uhradiť

1. bezhotovostným prevodom na účet správcu poplatku
2. hotovostnou platbou v pokladni správcu poplatku pri platbách do 300 €
3. prostredníctvom POS terminálu v pokladni správcu poplatku

§ 6

Vrátenie, zníženie a odpustenie poplatku

1. Správca poplatku vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti z nasledovných dôvodov:
* skončenie trvalého pobytu v meste Stará Turá
* skončenie prechodného pobytu v meste Stará Turá
* úmrtie osoby, za ktorú poplatník uhradil poplatok
* zanikne oprávnenie užívať nehnuteľnosť na území mesta Stará Turá
* ukončenie podnikateľskej činnosti
1. Správca poplatku poplatok zníži o 50%, ak poplatník preukáže, že sa viac ako 90 dní v zdaňovacom období nezdržiava na území mesta z nasledovných dôvodov:
* je študentom dennej formy štúdia s miestom štúdia mimo mesta Stará Turá
* je pracujúcim s  výkonom práce mimo mesta Stará Turá
* je vodičom medzinárodnej kamiónovej dopravy
* je pracujúcim s výkonom práce v zahraničí v turnusovom režime

Poplatník preukazuje skutočnosti, ktoré oprávňujú správcu poplatku na to, aby poplatok znížil o 50%, hodnoverným dokladom na príslušné zdaňovacie obdobie:

1. prechodným pobytom v mieste školy alebo potvrdením o ubytovaní v internáte a súčasne potvrdením o dennom štúdiu. V prípade ubytovania mimo internátu kópiou nájomnej zmluvy alebo zálohového predpisu, z ktorej je zrejmé, že v mieste školy uhrádza aj poplatok za komunálne odpady a drobné stavebné odpady a súčasne potvrdenie o dennom štúdiu alebo potvrdením o zaplatení poplatku v mieste školy. Nájomná zmluva alebo zálohový predpis musia byť vystavené na meno poplatníka, za ktorého sa žiada úľava na poplatku v mieste trvalého pobytu.
2. prechodným pobytom v mieste práce a potvrdením zamestnávateľa o trvaní pracovného pomeru na aktuálny rok. V prípade ubytovania v súkromí nájomnú zmluvu alebo zálohový predpis, z ktorej je zrejmé, že v mieste práce uhrádza poplatník aj poplatok za komunálne odpady a drobné stavebné odpady a súčasne potvrdenie od zamestnávateľa o trvaní pracovného pomeru alebo dokladom o zaplatení poplatku v mieste práce. Doklady musia byť vystavené na meno poplatníka, za ktorého sa žiada úľava na poplatku v mieste trvalého pobytu.
3. potvrdenie sprostredkovateľskej agentúry o mieste a trvaní výkonu práce v zahraničí alebo kópia pracovnej zmluvy s uvedením miesta a trvania výkonu práce v zahraničí alebo potvrdenie opatrovanej osoby o mieste a trvaní pobytu v zahraničí, potvrdenie od zamestnávateľa o práci v turnusovom režime alebo kamiónovej doprave
4. Správca poplatku odpustí poplatok za obdobie, za ktoré poplatník preukáže, že sa viac ako 90 dní v zdaňovacom období nezdržiava na území mesta z nasledovných dôvodov:
* dlhodobo sa zdržiava v zahraničí okrem poplatníkov, ktorí v zahraničí vykonávajú prácu v turnusovom režime
* ak je poplatník vo výkone trestu odňatia slobody, vo výkone väzby
* ak je poplatník umiestnený v zariadení sociálnych služieb ( detský domov, domov dôchodcov, domov sociálnych služieb), reedukačnom zariadení, v diagnostickom zariadení
* ak sa poplatník preukáže potvrdením o prechodnom pobyte, že býva v inej obci v nájomnom byte a súčasne potvrdením o vyrubení / zaplatení poplatku v danej obci

Poplatník preukazuje skutočnosti, ktoré oprávňujú správcu poplatku na to, aby poplatok odpustil, hodnoverným dokladom na príslušné zdaňovacie obdobie:

1. potvrdenie sprostredkovateľskej agentúry o mieste a trvaní výkonu práce v zahraničí, alebo kópia pracovnej zmluvy s uvedením miesta a trvania výkonu práce v zahraničí, kópia nájomnej zmluvy potvrdzujúca miesto a trvanie pobytu v zahraničí, doklad o mieste a trvaní výmenného študijného pobytu v zahraničí, pre maloleté deti potvrdenie o návšteve školy alebo predškolského zariadenia v zahraničí
2. potvrdenie o výkone väzby, o výkone trestu odňatia slobody
3. potvrdenie o umiestnení v zariadení sociálnych služieb
4. doklad o vyrubení a zaplatení poplatku v príslušnej obci
5. Poplatníci sú povinní predkladať doklady preukazujúce skutočnosti, ktoré majú vplyv na zníženie alebo odpustenie poplatku každoročne na aktuálne zdaňovacie obdobie. Tieto doklady musia byť hodnoverné. Z takto predložených dokladov musí byť jednoznačné, že poplatník má nárok na zníženie alebo odpustenie poplatku na aktuálne zdaňovacie obdobie. Výnimkou sú študenti dennej formy štúdia, ktorí predkladajú doklady o štúdiu a ubytovaní na školský / akademický rok.
6. Správca poplatku zníži poplatok za komunálne odpady v zmysle § 7 tohto VZN na

 základe písomnej žiadosti poplatníka a doložených dokladov, len v prípade, ak si

 poplatník plní riadne poplatkovú povinnosť a nemá evidované nedoplatky

 z poplatku za komunálne odpady a drobné stavebné odpady.

§ 7

Záverečné ustanovenie

Dňom nadobudnutia účinnosti tohto VZN sa ruší účinnosť Všeobecne záväzného nariadenia č. 10/2015 – Nar. zo dňa 3.12.2015 o miestnom poplatku za komunálne odpady a drobné stavebné odpady.

Toto všeobecne záväzné nariadenie bolo zverejnené na úradnej tabuli dňa 15.12.2017

a nadobúda účinnosť 1.1.2018.

V Starej Turej, dňa 20.11.2017

 Ing. Anna Halinárová

 primátorka mesta